АЛЕКСАНДЪР ІІІ ВЕЛИКИ И НЕГОВОТО НАСЛЕДСТВО

1. Кризата в гръцкия полис.

След Пелопонеската война гръцките полиси са изтощени и никой не може да претендира за върховенство в елинския свят.

-       Победата на Спарта; тиранията в Атина;

-       Кратковременната хегемония на Тива;

-       Втори атински морски съюз

Всичко това дава възможност на Македонското царство и лично на Филип ІІ да излезнат на политическата сцена. Филип е провъзгласен за хегемон на Коринтския конгрес в 337 г. пр. Хр. след победната му битка при Херонея в Беотия през 338 г. пр. Хр.

1. Издигането на Македония и завоеванията на Александър ІІІ.

Още Филип ІІ има планове за завоевания на Изток. Осъществява ги Александър.

Стига до Индия. Първоначалната прокламирана идея е освобождаването на елините от персийска власт. В Троя Александър посещава храма и прави жертвоприношения на Атина и  на гроба на Ахил; остава част от своите оръжия като посветителни дарове, а взима част от посветените вече в храма оръжия, останали от Троянската война. Идеологически се свързва с легендарната елинска традиция, но и създава нови митове – предсказанието, че който развърже Гордиевия възел, ще стане господар на Азия (твърди се, че има местна фригийска легенда за възела, но изглежда всичко е създадено от историците на Александър след това).

В Сива в Египет Александър се провъзгласява за син на Амон. Тогава в иконографията - по монетите и други изображения се появява рогът зад ухото на владетеля – символ на хероизация и божествен произход. Насажда се идеята за божествения произход на Александър. Такава тенденция има и при баща му Филип; наследниците му също си основават царски култове, но нищо, което да се равнява на Александър.

Не е уникален и в основаването на градове – Филип ІІ също основава, но при Александър мащабите са други.

Александър Македонски разгромява Персийската империя на Ахеменидите – Дарий ІІІ е последният ахеменидски цар, убит в 330 г. пр. Хр.; Александър се явява като наследник на Персийската империя. Наследява установената вече административна система. На много места остава местните сатрапи, които и преди са имали някаква самостоятелност спрямо персийския цар. Другите ги сменя с високопоставени македонци. Тази практика се променя към края на походите му – започва да назначава македонци от по-долен произход.

Кръвопролитните битки за власт на наследниците на Александър не са нещо необичайно. Самият Александър в един момент се отървава от приближените военачалници на баща му. Жестоко се разправя с действителни или мними заговори и с противниците си.

1. Наследниците на Александър Македонски. Борбите на диадохите и епигоните.

Александър умира на 13 юни 323 г. пр. Хр. във Вавилон. Тялото му е балсамирано в ковчег с мед. Аурата му се дължи както на победоносните походи, така и на ранната му смърт. Октавиан Август иска да види гробницата му – предлагат му да види и гробниците на други елинистически владетели, но той отказва – само Александър има значение.

Остава жена си Роксана, бактрийска принцеса, бременна с неговия наследник Александър ІV. Има и брат, психически недобре – Аридайос.

Няколко дни след смъртта му се събира съвет от пълководци от втори ранг – Пердикас твърди, че Александър му е дал пръстена-печат. Провъзгласяват го за хилиарх (нещо като премиер – втората фигура след царя; иначе, буквално означава предводител на хиляда войници).

Междувременно войниците провъзгласяват брата на Александър за цар под името Филип ІІІ Аридайос. Стига се до съгласие за съвместно управление.

Пердика става първият регент – разпределя сатрапиите между генералите на Александър с идеята да ги противопостави един на друг и така да си осигури господство.

През 322 г. пр. Хр. Птолемей открадва тялото на Александър на път за Македония и го откарва в Египет.

Вторият регент е Антипатър – 321 г. пр. Хр. Той умира от естествена смърт и Александър ІV остава под регенството на Касандър (Филип ІІІ Аридайос и жена му междувременно са убити от Олимпиада, майката на Александър Велики).

до 311 г. войни между диадохите – после настъпва относителен мир;

Антигон Монофталмос – Азия, Птолемей – Египет, Касандър в Македония, Лизимах в Тракия; изключват Селевк;

            - всичките управляват от името на Александър ІV, макар че тайно го убиват, но публично го погребват (вероятно в гробница ІІІ в Голямата могила във Вергина);

Деметрий Полиоркетес, син на Антигон отстранява Касандър от Атина – и баща, и син са провъзгласени за Богове Спасители – основават се 2 нови триби в Атина на техните имена.

В 306 г. Антигон и синът му се провъзгласяват от армията за „царе” – другите последват примера му – край на династията на Аргеадите в Македония.

            - нова серия от военни действия;

301 г. битката при Ипсос (вътрешността на Мала Азия, във Фригия)– Касандър, Лизимах и Селевк разгромяват и убиват Антигон.

- накрая остават само Лизимах в Тракия, Птолемей в Египет и Селевк в Азия;

281 г. битката при Куропедион (в Лидия) между Лизимах и Селевк – Лизимах убит; Селевк преминава в Европа и предявява претенции над Македония, Гърция и Тракия; скоро Птолемей Керавън (синът на Птолемей І) убива Селевк и е провъзгласен за цар на Македония – загива при келтското нашествие на Балканите през 279 г. пр. Хр.;

277 г. Антогон ІІ Гонат(ас) (син на Деметрий Полиоркет) – цар на Македония;

Накрая остават: **Птолемеите** в Египет, **Антигонидите** в Македония и Антиох І, син на Селевк в Азия – **Селевкидите.**

διάδοχος – приемник, наследник – употребява се за непосредствените наследници, пълководците на Александър ІІІ Велики

ἐπίγονος – роден по-късно, потомък - употребява се за наследниците на диадохите